**ZAPISNIK**

17. seje Sveta zavoda OŠ Malečnik, ki je bila **28. 9. 2017** ob **17. uri** v učilnici matematike.

**PRISOTNI:** Tina Fošnarič, Simona Šket Žiberna, Mateja Simonič, Stanislava Naterer, Jožef Škof, Valerija Bračko, Marjana Nekrep, Polona Robič.

**OPRAVIČENO ODSOTNI:** Vladimir Prah in Tomaž Škrlec.

**VABLJENI:** ravnatelj Rudolf Sedič, tajnik Amadej Lešnik.

**K točki 1 – Ugotovitev sklepčnosti in potrditev dnevnega reda**

Predsednica Sveta zavoda Tina Fošnarič je odprla sejo, pozdravila navzoče in ugotovila, da je na seji prisotnih 8 članov. Seja je bila tako sklepčna.

**Sklep št. 1:**

**Seja Sveta zavoda OŠ Malečnik je bila sklepčna, prisotnih je bilo 8 članov.**

**DNEVNI RED:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje Sveta zavoda.
3. Poročilo ravnatelja za šolsko leto 2016/2017.
4. Analiza NPZ.
5. Letni delovni načrt za šolsko leto 2017/2018.
6. Potrditev cen šolske prehrane in uporabe šolskih prostorov za šolsko leto 2017/2018.
7. Razno.

Predlagala je potrditev dnevnega reda, ki so ga člani Sveta zavoda prejeli z vabilom.

**Sklep št. 2:**

**Svet zavoda OŠ Malečnik je soglasno potrdil predlagani dnevni red.**

**K točki 2 – Pregled in potrditev zapisnika prejšnje seje Sveta zavoda**

Po pregledu zapisnika so bile ugotovljene napake, zato bo popravljen in lektoriran.

Vsi sklepi pretekle seje so bili realizirani.

**K točki 3 – Poročilo ravnatelja za šolsko leto 2016/2017**

* Imeli smo študentko, ki je izvajala prakso pri gospe Simoni Šket Žiberna.
* Veliko učiteljev je moralo določene predmete nadomeščati zaradi odsotnosti drugih učiteljev. Na šoli imamo zaposlene tri nove učitelje.
* Med dejavnostmi je izpadla šola rolanja, zato bodo poskušali najti drugega izvajalca.

**Sklep št. 3:**

**Svet zavoda je potrdil poročilo ravnatelja za šolsko leto 2016/2017.**

**K točki 4 – Analiza NPZ**

* NPZ so takšni, da zajemajo snov ne samo 6. in 9. razreda, ampak celoto, ker je to odraz za celostno izobraževanje. Slovenski jezik in matematika sta pri NPZ vsako leto, tretji predmet določi minister za vsako šolo posebej. Uspeh na NPZ je glede na republiško povprečje odvisen od področja;
* Učitelji na mesečnih pedagoških konferencah od 6. do 9. razreda poskušajo analizirati vse, kar otroci potrebujejo za uspešno delo;
* V 6. razredu poskušajo učitelji učence še bolj motivirati, da dosegajo željene rezultate;
* Motivacija je zadnje čase pri učencih dokaj velik problem. Učiteljica Simona Šket Žiberna pojasni, da veliko otrok na NPZ-jih nima dovolj časa za reševanje vseh nalog (pri matematiki in slovenščini).

**Sklep št.4:**

**Svet zavoda OŠ Malečnik potrjuje analizo NPZ.**

**K točki 5 – Letni delovni načrt za šolsko leto 2017/2018.**

* Člani sveta zavoda so prejeli predlog LDN za šol. leto 2017/2018.
* Določene športne dneve je potrebno poravnati s strani učencev, kot je zimski športni dan. Cena celodnevne smučarske karte je 11€, izposoja drsalk in sank 2€. Poleg tega je potrebno plačati še avtobusni prevoz učencev.
* Projekta Medi Medo ne bomo izvajali.
* Imeli bomo dan, kjer bomo izvajali strokovno medicinsko ozaveščanje otrok.
* Vse kar je zapisano v Letnem delovnem načrtu za šolsko leto 2017/2018, bomo poskušali realizirati.
* Ker v predlogu za manjše učne skupine (prejšnja seja) ni bilo predloga za 4. in 5. razred pri slovenščini in matematiki, je ravnatelj podal predlog, da bi za omenjeno posebej sprejeli sklep.
* Želja, da se opusti ponujanje vode in sokov v vedrih.
* Kotel za kuhanje še prav tako ni v uporabi zaradi nezadostne moči električne napetosti, ki ga ta potrebuje za delovanje.
* Otroci, ki prihajajo peš iz smeri gostišča Baron, naj uporabljajo vhod pri

1. razredu.

**Sklep št. 5:**

1. **Svet zavoda OŠ Malečnik potrjuje izvajanje manjših učnih skupin za 4. in 5. razred pri slovenščini in matematiki.**
2. **Svet zavoda OŠ Malečnik potrjuje Letni delovni načrt za šolsko leto 2017/2018 skupaj s predlaganimi nadstandardnimi in razširjenimi programi ter njihovimi predvidenimi stroški.**

**K točki 6 – Potrditev cen šolske prehrane in uporabe šolskih prostorov za šolsko leto 2017/2018.**

* Cena kosila za otroke je 1,35 €, ostalo sofinancira Mestna občina Maribor. Cena zajtrka za otroke je 0,44 €, malica 0,80 €, kosilo od 6. do 9. razreda 1,50 €, kosilo za učitelje se obračuna po ceniku OŠ Toneta Čufarja.
* Cena šolskih prostorov je enaka kot v lanskem šolskem letu 2016/2017.
* Pomočnik vzgojitelja izvaja jutranje varstvo, plačniki so starši.
* NK Malečnik je podal prošnjo za znižanje stroškov za najem telovadnice v času od 1. 11. 2017 do 31. 3. 2018.

**Sklep št. 6:**

1. **Svet zavoda OŠ Malečnik potrjuje cene predlagane prehrane za šolsko leto 2017/2018, in sicer:**
   * **zajtrk 0,44** €
   * **malica 0,80** €
   * **kosilo 1. r do 5. r 1,35**€
   * **kosilo 6. r do 9. r 1,50** €
2. **Svet zavoda OŠ Malečnik potrjuje cene uporabe šolskih prostorov za šolsko leto 2017/2018, in sicer:**
   * **uporaba telovadnice 25,00 €/1 ura**
   * **uporaba telovadnice 19,00 €/šolska ura**
   * **uporaba učilnice 4,00 €/šolska ura**
   * **uporaba glasbene učilnice 3,00 €/šolska ura (uporaba za učence šole)**
   * **uporaba glasbene učilnice 6,00 €/šolska ura (za zunanje uporabnike)**
   * **uporaba računalniške učilnice 18,00 €/šolska ura**

1. **Svet zavoda OŠ Malečnik potrjuje znižanje najemnine v šolskem letu 2017/2018 za najem telovadnice NK Malečnik za 40 odstotkov, cena najema tako znaša 11,40 € za šolsko uro.**

Svet zavoda se je seznanil in potrdil terminski razpored zasedenosti najema šolskih prostorov.

**K točki 7 - Razno.**

* Prvi šolski dan nas je obiskal župan Mestne občine Maribor, dr. Andrej Fištravec, kjer mu je ravnatelj ponovno pojasnil težavo zaradi poteka ceste blizu šole. Potrebno je narediti dopis za sanacijo poteka ceste v neposredni bližini šole.

**Sklep št. 7:**

**Priprava dopisa za Mestno občino Maribor glede prometne ureditve v okolici šole.**

Seja je bila zaključena ob 18.23.

Zapisal Predsednica Sveta zavoda OŠ Malečnik

Amadej Lešnik Tina Fošnarič